paragraph_text: Kontinentalna liga u hokeju na ledu (rus. Континентальная Хоккейная Лига, eng. Kontinental Hockey League) svoje šesto izdanje ima u sezoni 2013./14. Sudjeluje 28 klubova iz Rusije, Bjelorusije, Češke, Hrvatske, Kazahstana, Latvije, Slovačke i Ukrajine. <br> Prvak lige (osvajač Gagarinova kupa) je momčad Metallurga iz Magnitogorska koja je u finalu pobijedila Lev iz Praga koji je postao prva neruska momčad koja se plasirala u finale Gagarinova kupa. Najbolja momčad ligaškog dijela (osvajač Kupa kontineta) je Dinamo iz Moskve. Kup nade su igrale momčadi koje se nisu plasirale u doigravanje, a natjecanje je osvojio Avangard iz Omska.